
DR 30.6.2009  

 
 

107

Tuan Chua Tian Chang [Batu]: Saya setuju seperti yang telah disebut tadi. Saya 
percaya dan saya ingin jelaskan di sini sama ada pihak sana atau sini, kita setuju dengan 
matlamat. Saya secara peribadi saya setuju dan saya harap kita boleh bersama-sama 
berusaha untuk mempertingkatkan daya ekonomi masyarakat bumiputera supaya bukan 
sahaja 30 peratus, kalau boleh 60 peratus atau 70 peratus. Tidak ada masalah. Kita 
berbeza hanya kaedah dan kita tidak setuju ialah dasar NAP tidak berjaya dan ini memang 
satu kritikan yang telah di bawa oleh Pakatan Rakyat sebelum ini. Namun begitu kami 
dilabel sebagai pengkhianat, kami dilabel sebagai orang yang cuba sabotaj hak istimewa 
bumiputera.  Itu tidak benar.   

Kita beza sekarang, kita dipersetujui. Saya nampak apa yang telah dilakukan oleh 
Yang Amat Berhormat Perdana Menteri ialah secara indirect mengaku bahawa apa yang 
telah dihujahkan oleh pembangkang adalah betul, bahawa mekanisme setakat ini tidak 
berjaya dapat mempertingkatkan hak milik orang Melayu atau bumiputera dalam bidang 
ekonomi. Saya anggap itu harus diakui. Akan tetapi saya juga harap kita berhati-hati 
supaya jangan kita over react sehingga kita embrace, kita setuju dengan liberalisasi 
sebagai cara untuk menyelesaikan masalah. Ini adalah satu perkara yang kita harus 
berhati-hati. Saya harap Yang Berhormat Pasir Salak juga boleh memainkan peranan 
supaya kita jangan terlalu percaya kepada liberalisasi boleh mencapai matlamat yang kita 
bersama-sama ingin capai. Terima kasih.   

Dato' Haji Tajuddin Abdul Rahman [Pasir Salak]: Terima kasih Yang Berhormat 
Batu. Kegagalan, bukan satu kegagalan sebenarnya. Kita telah berjaya.Kalau dibandingkan 
dengan dahulu, bumiputera tidak sampai, tidak semacam hari ini.  Begitu juga kaum yang 
lain. Semua rakyat Malaysia telah mencapai kejayaan yang cemerlang. Ini tidak dapati 
dinafikan dan boleh dianggap bahawa Malaysia merupakan satu negara yang hampir 
dianggap sebagai economic tigers dalam rantau ini. Walaupun tidak betul-betul tetapi 
mempunyai potensi satu ketika untuk menjadi sebuah negara yang makmur dan maju 
seperti negara yang lain. Yang Berhormat Kuala Selangor senyum bila dia dengar ini.  Dia 
senyum sinis...  

Dr. Dzulkefly Ahmad [Kuala Selangor]:  [Bangun] 

Dato' Haji Tajuddin Abdul Rahman [Pasir Salak]: Nantilah. Saya jawab Yang 
Berhormat Batu dahulu. I will give you’re a chance. Don’t worry. Saya akan bagi.   

Dr. Dzulkefly Ahmad [Kuala Selangor]: Yang tiger tadi saya suka dengar.   

Dato' Haji Tajuddin Abdul Rahman [Pasir Salak]: Ya, itu tiger. Jadi kita sudah 
mencapai daripada dahulu kedudukan ekonomi bumiputera yang mungkin 1 peratus hingga 
2 peratus dua puluh tahun yang lalu dan kita telah mencapai pada hari ini 18 peratus. 
Pencapaian ini 19 peratus pada hari ini. Itu satu kejayaan yang besar berbanding dahulu 
dan kegagalan.... 

Tuan Chua Tian Chang [Batu]: Empat puluh tahun.  

Dato' Haji Tajuddin Abdul Rahman [Pasir Salak]: Dasar Ekonomi Baru berapa 
tahun, 1970 kah? Selepas 13 Mei. Namun begitu, dalam pada itu kita kena faham laluan-
laluan sukar yang kita lalui bukannya disebabkan oleh kesukaran di atas kelemahan pihak 
kerajaan. Ada banyak faktor yang menyumbang kepada perkara ini. Krisis demi krisis 
ekonomi kalau Yang Berhormat Batu ingat, dalam tahun 1997, kita menghadapi satu krisis 
besar dalam ekonomi negara kita ini. Pada masa itu, bukan sahaja kaum bumiputera 
menghadapi kejatuhan dari segi pegangan ekonomi. Kejatuhan dari nilai aset sama ada 
ekuiti ataupun harta yang lain, tetapi juga peniaga-peniaga bukan bumiputera pun 
menghadapi ataupun mengalami masalah yang sama pada masa itu.   

Jadi ini masalah yang hadapi. Selain daripada itu, pihak Yang Berhormat Batu dan 
rakan-rakan Yang Berhormat juga tidak membantu dalam perkara ini. Selalu menunjukkan 
keadaan yang tidak stabil. Selalu mengecam...   

Datuk Wira Ahmad Hamzah [Jasin]:  [Bangun] 



107. Tuan Chua Tian Chang [Batu]: Saya setuju seperti yang telah disebut tadi. Saya percaya dan saya ingin jelaskan di sini sama ada pihak sana atau sini, kita setuju dengan matlamat. Saya secara peribadi saya setuju dan saya harap kita boleh bersama-sama berusaha untuk mempertingkatkan daya ekonomi masyarakat bumiputera supaya bukan sahaja 30 peratus, kalau boleh 60 peratus atau 70 peratus. Tidak ada masalah. Kita berbeza hanya kaedah dan kita tidak setuju ialah dasar NAP tidak berjaya dan ini memang satu kritikan yang telah di bawa oleh Pakatan Rakyat sebelum ini. Namun begitu kami dilabel sebagai pengkhianat, kami dilabel sebagai orang yang cuba sabotaj hak istimewa bumiputera. Itu tidak benar. Kita beza sekarang, kita dipersetujui. Saya nampak apa yang telah dilakukan oleh Yang Amat Berhormat Perdana Menteri ialah secara indirect mengaku bahawa apa yang telah dihujahkan oleh pembangkang adalah betul, bahawa mekanisme setakat ini tidak berjaya dapat mempertingkatkan hak milik orang Melayu atau bumiputera dalam bidang ekonomi. Saya anggap itu harus diakui. Akan tetapi saya juga harap kita berhati-hati supaya jangan kita over react sehingga kita embrace, kita setuju dengan liberalisasi sebagai cara untuk menyelesaikan masalah. Ini adalah satu perkara yang kita harus berhati-hati. Saya harap Yang Berhormat Pasir Salak juga boleh memainkan peranan supaya kita jangan terlalu percaya kepada liberalisasi boleh mencapai matlamat yang kita bersama-sama ingin capai. Terima kasih. Dato' Haji Tajuddin Abdul Rahman [Pasir Salak]: Terima kasih Yang Berhormat Batu. Kegagalan, bukan satu kegagalan sebenarnya. Kita telah berjaya.Kalau dibandingkan dengan dahulu, bumiputera tidak sampai, tidak semacam hari ini. Begitu juga kaum yang lain. Semua rakyat Malaysia telah mencapai kejayaan yang cemerlang. Ini tidak dapati dinafikan dan boleh dianggap bahawa Malaysia merupakan satu negara yang hampir dianggap sebagai economic tigers dalam rantau ini. Walaupun tidak betul-betul tetapi mempunyai potensi satu ketika untuk menjadi sebuah negara yang makmur dan maju seperti negara yang lain. Yang Berhormat Kuala Selangor senyum bila dia dengar ini. Dia senyum sinis... Dr. Dzulkefly Ahmad [Kuala Selangor]: [Bangun]. Dato' Haji Tajuddin Abdul Rahman [Pasir Salak]: Nantilah. Saya jawab Yang Berhormat Batu dahulu. I will give you're a chance. Don't worry. Saya akan bagi. Dr. Dzulkefly Ahmad [Kuala Selangor]: Yang tiger tadi saya suka dengar. Dato' Haji Tajuddin Abdul Rahman [Pasir Salak]: Ya, itu tiger. Jadi kita sudah mencapai daripada dahulu kedudukan ekonomi bumiputera yang mungkin 1 peratus hingga 2 peratus dua puluh tahun yang lalu dan kita telah mencapai pada hari ini 18 peratus. Pencapaian ini 19 peratus pada hari ini. Itu satu kejayaan yang besar berbanding dahulu dan kegagalan.... Tuan Chua Tian Chang [Batu]: Empat puluh tahun. Dato' Haji Tajuddin Abdul Rahman [Pasir Salak]: Dasar Ekonomi Baru berapa tahun, 1970 kah? Selepas 13 Mei. Namun begitu, dalam pada itu kita kena faham laluan- laluan sukar yang kita lalui bukannya disebabkan oleh kesukaran di atas kelemahan pihak kerajaan. Ada banyak faktor yang menyumbang kepada perkara ini. Krisis demi krisis ekonomi kalau Yang Berhormat Batu ingat, dalam tahun 1997, kita menghadapi satu krisis besar dalam ekonomi negara kita ini. Pada masa itu, bukan sahaja kaum bumiputera menghadapi kejatuhan dari segi pegangan ekonomi. Kejatuhan dari nilai aset sama ada ekuiti ataupun harta yang lain, tetapi juga peniaga-peniaga bukan bumiputera pun menghadapi ataupun mengalami masalah yang sama pada masa itu. Jadi ini masalah yang hadapi. Selain daripada itu, pihak Yang Berhormat Batu dan rakan-rakan Yang Berhormat juga tidak membantu dalam perkara ini. Selalu menunjukkan keadaan yang tidak stabil. Selalu mengecam... Datuk Wira Ahmad Hamzah [Jasin]: [Bangun].